
 14.7.2016
 BG
 Официален вестник на Европейския съюз
 L 189/4
 РЕГЛАМЕНТ ЗА ИЗПЪЛНЕНИЕ (ЕС) 2016/1141 НА КОМИСИЯТА
 от 13 юли 2016 година
 за приемане на списък на инвазивните чужди видове, които засягат Съюза, в съответствие с Регламент (ЕС) No 1143/2014 на Европейския парламент и на Съвета
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1143/2014 на Европейския парламент и на Съвета от 22 октомври 2014 г. относно предотвратяването и управлението на въвеждането и разпространението на инвазивни чужди видове (1), и по-специално член 4, параграф 1 от него,
 като има предвид, че:
 (1)
 В Регламент (ЕС) No 1143/2014 се предвижда приемането на списък на инвазивните чужди видове, които засягат Съюза (наричан по-долу „списъкът на Съюза“) въз основа на критериите, посочени в член 4, параграф 3 от него. Списъкът следва да отговаря на условията, посочени в член 4, параграф 6, съгласно който разходите по прилагането, разходите при липса на действие, разходната ефективност и социално-икономическите аспекти трябва да бъдат надлежно отчетени.
 (2)
 Въз основа на наличните научни доказателства и на оценките на риска, направени съгласно член 5, параграф 1 от Регламент (ЕС) No 1143/2014, Комисията стигна до заключението, че всички критерии, изброени в член 4, параграф 3 от посочения регламент, са изпълнени за следните инвазивни чужди видове: Baccharis halimifolia L, Cabomba caroliniana Gray, Callosciurus erythraeus Pallas, 1779, Corvus splendens Viellot, 1817, Eichhornia crassipes (Martius) Solms, Eriocheir sinensis H. Milne Edwards, 1854, Heracleum persicum Fischer, Heracleum sosnowskyi Mandenova, Herpestes javanicus É. Geoffroy Saint-Hilaire, 1818, Hydrocotyle ranunculoides L. f., Lagarosiphon major (Ridley) Moss, Lithobates (Rana) catesbeianus Shaw, 1802, Ludwigia grandiflora (Michx.) Greuter & Burdet, Ludwigia peploides (Kunth) P.H. Raven, Lysichiton americanus Hultén and St. John, Muntiacus reevesi Ogilby, 1839, Myocastor coypus Molina, 1782, Myriophyllum aquaticum (Vell.) Verdc., Nasua nasua Linnaeus, 1766, Orconectes limosus Rafinesque, 1817, Orconectes virilis Hagen, 1870, Oxyura jamaicensis Gmelin, 1789, Pacifastacus leniusculus Dana, 1852, Parthenium hysterophorus L., Perccottus glenii Dybowski, 1877, Persicaria perfoliata (L.) H. Gross (Polygonum perfoliatum L.), Procambarus clarkii Girard, 1852, Procambarus fallax (Hagen, 1870) f. virginalis, Procyon lotor Linnaeus, 1758, Pseudorasbora parva Temminck & Schlegel, 1846, Pueraria montana (Lour.) Merr. var. lobata (Willd.) (Pueraria lobata (Willd.) Ohwi), Sciurus carolinensis Gmelin, 1788, Sciurus niger Linnaeus, 1758, Tamias sibiricus Laxmann, 1769, Threskiornis aethiopicus Latham, 1790, Trachemys scripta Schoepff, 1792, Vespa velutina nigrithorax de Buysson, 1905.
 (3)
 Комисията също така стигна до заключението, че тези инвазивни чужди видове отговарят на всички условия, определени в член 4, параграф 6 от Регламент (ЕС) No 1143/2014. По-специално, някои от тези видове са вече установени на територията на Съюза или дори широко разпространени в някои държави членки и може да има случаи, при които унищожаването на тези видове по икономически ефективен начин не е възможно. Въпреки това е уместно тези видове да бъдат включени в списъка на Съюза, тъй като съществуват други икономически ефективни мерки, които могат да бъдат приложени: за предотвратяването на въвеждането на нови инвазивни видове или на по-нататъшното разпространение на такива видове на територията на Съюза; за насърчаване на ранното откриване и бързото унищожаване